Esimene päev algas üllatustega kui võitjate poolel Arne Lees (EST) võitis eelmise etapi võitjat Marius Siaudkulist (LIT) 7-3 ja Eltsin Zabitov (EST) oli omakorda üle Erki Ermist (EST) 7-5, et jõuda 32 parima hulka. Hoolimata kaotustest ei visanud kõvad mehed kiid nurka ja võitlesid end kindlalt poolfinaalidesse, kus Siaudkulist ootas ees Grabe ja Ermi noor ja tõusev täht Mihkel "Smurf" Rehepapp (EST). Grabe näitas peaaegu perfektset mängu ja ei andnud eriti mingeid võimalusi Siaudkulisele kui võttis kindla 7-2 võidu. Teine poolfinaal kujunes aga tõeliseks põnevusmänguks. Alles viimases mängus otsustas Rehepapp mängu saatuse kui võitis 7-6.